รักษาหูดหงอนไก่ แบบทายาบอกห้ามโดนน้ำ4 ชม แต่ถ้าหลัง4 ชมแล้ว จะอาบน้ำล้างตรงนั้นได้ไหมคะ
สวัสดีค่ะ หูดหงอนไก่เป็นโรคติดต่อทางเพศสัมพันธ์ที่เกิดจากเชื้อฮิวแมน แปปิโลมาไวรัส (Human Papillomavirus: HPV) สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนักการรักษามีทั้งการทายา การจี้ออก การผ่าตัด โดยหากขนาดของหูดไม่ใหญ่มากนัก แพทย์จะสั่งยาชนิดทาให้ผู้ป่วยใช้ทาบรรเทาอาการและช่วยให้หูดหงอนไก่หลุดออกไป การใช้ยาที่เป็นกรดจี้ก็คือเป็นการรักษาด้วยยาเช่นกัน ใช้เวลาประมาณ 4-6 สัปดาห์จึงจะเห็นผล หลังจากการรักษา อาจจะห้ามโดนน้ำเพื่อไม่ให้เกิดการชะล้างยาออกมา แต่หลังจากนั้นก็สามารถอาบน้ำได้ตามปกติค่ะ